***** ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Απριλίου 1989 για τη βελτίωση της αποτελεσματικότητας των γεωργικών διαρθρώσεων στις Κάτω Χώρες, σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην ολλανδική γλώσσα είναι το μόνο αυθεντικό) (89/290/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1137/88 (2), και ιδίως το άρθρο 25 παράγραφος 3, τον κανονισμό (ΕΟΚ) αριθ. 1272/88 της Επιτροπής της 29ης Απριλίου 1988 για τον καθορισμό των λεπτομερειών εφαρμογής του καθεστώτος ενισχύσεων που αποσκοπούν στην ενθάρρυνση της προσωρινής παύσης της καλλιέργειας των αροσίμων γαιών (3), Εκτιμώντας: ότι η ολλανδική κυβέρνηση ανακοίνωσε στις 25 Οκτωβρίου 1988, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, την υπουργική απόφαση της 16ης Αυγούστου 1988 σχετικά με το καθεστώς ενισχύσεων που αποσκοπούν στην ενθάρρυνση της προσωρινής παύσης της καλλιέργειας των αροσίμων γαιών· ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή πρέπει να αποφασίσει εάν, σε συνάρτηση με τη συμφωνία των εν λόγω διατάξεων με τον ανωτέρω κανονισμό και λαμβανομένων υπόψη των στόχων του κανονισμού αυτού καθώς και του δεσμού που πρέπει να υπάρχει μεταξύ των διαφόρων μέτρων, πληρούνται οι όροι χρηματοδοτικής συμμετοχής της Κοινότητας· ότι οι διατάξεις που ανακοινώθηκαν πρέπει να εφαρμοστούν κατά τρόπο ώστε η χρησιμοποίηση των φυτοφαρμακευτικών προϊόντων να περιορισθεί στα ζιζανιοκτόνα με χαμηλή υπολειμματικότητα και στα νηματοδοκτόνα με βάση το διχλωροπροπάνιο και το μετα-νάτριο που θα γίνει με τη ρητή άδεια που προκύπτει από την εθνική νομοθεσία επί του θέματος· ότι, με την επιφύλαξη των ανωτέρω παρατηρήσεων, οι προαναφαρθείσες διατάξεις ανταποκρίνονται στους όρους και στους στόχους του τίτλου 01 του κανονισμού (ΕΟΚ) αριθ. 797/85 και είναι σύμφωνες με τον κανονισμό (ΕΟΚ) αριθ. 1272/88· ότι, εν τούτοις, λαμβάνοντας υπόψη το νέο χαρακτήρα του καθεστώτος προσωρινής παύσης της καλλιέργειας των γαιών, η Επιτροπή διατηρεί τη δυνατότητα επανεξέτασης των διατάξεων που ανακοινώθηκαν, ιδίως όσον αφορά το ποσό της ενίσχυσης, βάσει εκθέσεως επί της εφαρμογής των διατάξεων αυτών που θα υποβληθεί από τις Κάτω Χώρες βάσει του άρθρου 29 του κανονισμού (ΕΟΚ) αριθ. 797/85 και του άρθρου 16 παράγραφος 2 του κανονισμού (ΕΟΚ) αριθ. 1272/88· ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 1. Η υπουργική απόφαση της 16ης Αυγούστου 1988 σχετικά με το καθεστώς των ενισχύσεων για την ενθάρρυνση της προσωρινής παύσης της καλλιέργειας των αροσίμων γαιών που ανακοινώθηκε από την ολλανδική κυβέρνηση, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/88, πληροί τους όρους για τη χρηματοδοτική συμμετοχή της Κοινότητας στην κοινή δράση που αναφέρεται στον τίτλο 01 του εν λόγω κανονισμού. 2. Το Βασίλειο των Κάτω Χωρών, σε εφαρμογή των διατάξεων που ανακοινώθηκαν, θα μεριμνήσει ώστε η χρησιμοποίηση των φυτοφαρμακευτικών προϊόντων να περιορισθεί στα ζιζανιοκτόνα με χαμηλή υπολειμματικότητα και στα νηματοκτόνα με βάση το διχλωροπροπάνιο και το μετα-νάτριο που θα γίνει με ρητή άδεια που προκύπτει από την εθνική νομοθεσία επί του θέματος. 3. Η Επιτροπή επιφυλάσσεται του δικαιώματος να προβεί, έως τις 31 Δεκεμβρίου 1989, σε αναθεώρηση της αποφάσεως αυτής με ισχύ από την ίδια ημερομηνία. Άρθρο 2 Η παρούσα απόφαση απευθύνεται στο Βασίλειο των Κάτω Χωρών. Βρυξέλλες, 13 Απριλίου 1989.

[Source: multi_eurlex | Tokens: 3384]